text: [{"text_idx": "#000000", "text": "Nu\u0301 vit eru farin undir eitt ny\u0301tt a\u0301r, eru fleiri, i\u00f0 hava sett s\u00e6r ny\u0301ggj ma\u0301l fyri lesingina. Av ti\u0301 sama fa\u0301a vit fyrispurningar fra\u0301 fo\u0301lki, har tey spyrja eftir go\u0301\u00f0um ra\u0301\u00f0um til at koma i\u0301 gongd vi\u00f0 at lesa og at halda fast i\u0301 lesingini. Her f\u00e6rt tu\u0301 10 go\u0301\u00f0 ra\u0301\u00f0 til at koma i\u0301 gongd vi\u00f0 at lesa i\u0301 gerandisdegnum."}, {"text_idx": "#000001", "text": "1. Hav alti\u0301\u00f0 eina bo\u0301k hja\u0301 t\u00e6r"}, {"text_idx": "#000002", "text": "Um tu\u0301 hevur sett t\u00e6r fyri at lesa meira, er ta\u00f0 eitt gott hugskot alti\u0301\u00f0 at hava eina bo\u0301k hja\u0301 t\u00e6r. Fa\u0301 t\u00e6r til vana at hava bo\u0301kina ella talgilda lesaran i\u0301 taskuni. Les me\u00f0an tu\u0301 hevur eina l\u00f8tu, me\u00f0an tu\u0301 bi\u0301\u00f0ar eftir einum vini, i\u0301 bi\u0301\u00f0iru\u0301minum hja\u0301 tannl\u00e6knanum ella i\u0301 d\u00f8gur\u00f0aste\u00f0ginum."}, {"text_idx": "#000003", "text": "Hevur tu\u0301 trupult vi\u00f0 at broyta lesivanar og at skifta go\u0301\u00f0u, gomlu kensluna av pappi\u0301rsbo\u0301kini u\u0301t vi\u00f0 e- og ljo\u0301\u00f0b\u00f8kur, skuldi tu\u0301 kanska umhugsa\u00f0 talgilda m\u00f8guleikan eina fer\u00f0 enn. At lurta ella lesa a\u0301 talgildum lesarum kann geva t\u00e6r kensluna av, at ta\u00f0 er so no\u0301gv l\u00e6ttari enn at sita vi\u00f0 eini tungari og sti\u0301vari bo\u0301k. Vi\u00f0 einum talgildum lesara, kanst tu\u0301 l\u00e6ttliga hava bo\u0301kina hja\u0301 t\u00e6r allasta\u00f0ni, umframt at tu\u0301 kanst lurta, me\u00f0an tu\u0301 gongur tu\u0301r vi\u00f0 hundinum, me\u00f0an tu\u0301 bakar, lu\u0301kar i\u0301 gar\u00f0inum ella leggur kl\u00e6\u00f0ir saman."}, {"text_idx": "#000004", "text": "Les eisini: Manglar t\u00e6r ein lesibo\u0301lk?"}, {"text_idx": "#000005", "text": "3. Les runt um i\u0301 hu\u0301sinum"}, {"text_idx": "#000006", "text": "Hav b\u00f8kur liggjandi i\u0301 ymsu ru\u0301munum i\u0301 hu\u0301sinum. Eina skalds\u00f8gu a\u0301 na\u0301ttbor\u00f0inum, eina \u00e6vis\u00f8gu a\u0301 sofabor\u00f0inum, eitt yrkingasavninum a\u0301 ba\u00f0iru\u0301minum. Les no\u0301gv og ymiskt og ta\u0301 tu\u0301 hevur ti\u0301\u00f0."}, {"text_idx": "#000007", "text": "Fa\u0301 t\u00e6r til vana at lesa onkra l\u00f8tu a\u0301 degnum, sum passar t\u00e6r v\u00e6l. No\u0301gvum da\u0301mar at lesa a\u0301\u00f0renn songarti\u0301\u00f0, men ta\u00f0 kann eisini vera ein fyrimunur at byrja dagin vi\u00f0 at lesa. At lesa 10 minuttir saman vi\u00f0 dagsins fyrsta kaffimunni kann vera ju\u0301st tann andaktin, sum t\u00e6r t\u00f8rvar fyri at fa\u0301a eina go\u0301\u00f0a byrjan uppa\u0301 dagin."}, {"text_idx": "#000008", "text": "5. Gev bo\u0301kini ein kjans"}, {"text_idx": "#000009", "text": "Gev ikki upp eftir 20 si\u0301\u00f0ur, men royn og hang i\u0301. Ta\u00f0 eru ikki allar b\u00f8kur, i\u00f0 fanga lesaran fra\u0301 fyrstu si\u0301\u00f0u. Ofta skulu vit i\u0301 gj\u00f8gnum no\u0301gvar si\u0301\u00f0ur, a\u0301\u00f0renn fer\u00f0 kemur a\u0301 s\u00f8guna. Men ta\u00f0 er eisini av ty\u0301dningi, at tu\u0301 lesur javnan, og ikki letur ov langa ti\u0301\u00f0 ganga i\u0301 millum at tu\u0301 lesur i\u0301 bo\u0301kini."}, {"text_idx": "#000010", "text": "Les eisini: Ti\u0301 skalt tu\u0301 lesa hv\u00f8nn dag"}, {"text_idx": "#000011", "text": "Hugsa um, hvat t\u00e6r da\u0301mar at lesa og legg minni i\u0301, hvat ein eigur at lesa. Ta\u00f0 er li\u0301ti\u00f0 vunni\u00f0, um tu\u0301 stri\u0301\u00f0ir teg i\u0301 gj\u00f8gnum eina bo\u0301k, sum ikki sigur t\u00e6r naka\u00f0. Um tu\u0301 \u00e6tlar t\u00e6r undir at lesa, er ta\u00f0 eitt gott hugskot at byrja vi\u00f0 onkrum l\u00f8ttum innan ta sjangruna, t\u00e6r da\u0301mar, og si\u0301\u00f0ani at arbei\u00f0a teg vi\u0301\u00f0ari til st\u00f8rri b\u00f8kur ella a\u00f0rar sjangrur."}, {"text_idx": "#000012", "text": "Ta\u0301 alt kemur til alt, sny\u0301r lesingin seg um ra\u00f0festing. Tu\u0301 hevur kanska ikki so no\u0301gva ti\u0301\u00f0 i\u0301 millum arbei\u00f0i, at heinta b\u00f8rn, sku\u0301lating, hu\u0301sligt arbei\u00f0i, i\u0301tro\u0301tt og anna\u00f0, men um tu\u0301 vilt lesa meira, ma\u0301 ti\u0301\u00f0 setast av til ta\u00f0. Kanska eitt sindur av ti\u0301\u00f0ini, i\u00f0 fer til eitt nu\u0301 sjo\u0301nvarpsr\u00f8\u00f0ir, kundi veri\u00f0 skift u\u0301t vi\u00f0 lesing?"}, {"text_idx": "#000013", "text": "Fa\u0301 t\u00e6r til vana at leggja telefonina burtur, ta\u0301 tu\u0301 \u00e6tlar t\u00e6r at lesa. Telefonin fyllir no\u0301gv hja\u0301 okkum, og vit kenna \u00f8ll til ta\u00f0, at telefonin liggur og blinkar vi\u00f0 ny\u0301ggjum bo\u00f0um, me\u00f0an vit eru i\u0301 holt vi\u00f0 eitthv\u00f8rt. Vilt tu\u0301 hava fri\u00f0 til at hugsavna teg um bo\u0301kina, er ta\u00f0 eitt gott hugskot at leggja hana ljo\u0301\u00f0leysa i\u0301 hin endan av ru\u0301minum, i\u0301 eina skuffu ella kanska at sl\u00f8kkja hana eina l\u00f8tu."}, {"text_idx": "#000014", "text": "Les eisini: Hvussu fa\u0301a vit ung at lesa meira?"}, {"text_idx": "#000016", "text": "At lesa saman vi\u00f0 \u00f8\u00f0rum er bara at vi\u00f0m\u00e6la. Ein bo\u0301k ver\u00f0ur aloftast betri av at tosa vi\u00f0 onnur um hana. At lesa er eitt einsligt i\u0301triv, og ti\u0301 kann ta\u00f0 hava fleiri fyrimunir at kunna tosa vi\u00f0 onkran annan um alt ta\u00f0, tu\u0301 ivast i\u0301, undrast yvir ella sum to\u0301k teg av bo\u0301li i\u0301 s\u00f8guni. Tit ny\u0301tast ikki at vera ein heilur bo\u0301lkur. Kanska tu\u0301 hevur ein beiggja ella eitt systkinabarn, sum tu\u0301 kanst lesa saman vi\u00f0? M\u00f8guleikarnir eru no\u0301gvir. Bu\u0301gva tit ikki i\u0301 sama landi, ber til at hittast talgilt yvir ein kaffimunn og tosa um bo\u0301kina."}, {"text_idx": "#000017", "text": "Lesibo\u0301lkarnar hja\u0301 bo\u0301kas\u00f8vnunum kring landi\u00f0 eru eisini at vi\u00f0m\u00e6la. Ta\u00f0 er l\u00e6ruri\u0301kt at lesa saman vi\u00f0 \u00f8\u00f0rum, sum hava a\u00f0rar li\u0301vsroyndir, og sum lesa tekstin vi\u00f0 heilt \u00f8\u00f0rum brillum enn ein sja\u0301lv."}, {"text_idx": "#000018", "text": "10. Fyrimunir vi\u00f0 at lesa"}, {"text_idx": "#000019", "text": "At lesa er bert gott fyri sa\u0301l og sinn. Ta\u00f0 b\u00f8tir um okkara lesif\u00f8rleikar, vit kunnu l\u00e6ra at lesa skjo\u0301tari, vit fa\u0301a h\u00f8vi at hugsavna okkum i\u0301 eini ver\u00f0, sum flytir seg i\u0301 fullari fer\u00f0. Vit l\u00e6ra empati av at lesa um onnur i\u0301 \u00f8\u00f0rum st\u00f8\u00f0um, vit vi\u0301\u00f0ka um okkara or\u00f0feingi og okkara sjo\u0301narring. Og lesing smittar. At tu\u0301 setur teg vi\u00f0 einari bo\u0301k, ger at onnur i\u0301 hu\u0301sinum eisini fa\u0301a hug til at seta seg vi\u00f0 einari bo\u0301k. At tu\u0301 fortelur um eina go\u0301\u00f0a bo\u0301k, ger at onnur fa\u0301a a\u0301huga i\u0301 bo\u0301kini."}, {"text_idx": "#000021", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000022", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000023", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]